L'Ajuntament de Sagunt torna a licitar les obres de millora del col·legi Baladre per 879.757 euros
14 de juliol 2025

**![](/media/wjplgbh5/img_2283.jpg?width=850&height=566.6666666666667)Sagunt, 14 de juliol de 2025**. L'Ajuntament de Sagunt ha tornat a traure a licitació el contracte d'obres per a la reforma d'instal·lacions i accessibilitat en el CEIP Baladre, inclòs en el programa Edificant, ja que a l'anterior no va concórrer cap empresa i va ser declarada deserta per este motiu. El pressupost de la licitació continua sent de 879.757 euros (IVA inclòs), encara que el termini d'execució s'ha ampliat a un any amb la finalitat de compatibilitzar les obres amb el funcionament del centre escolar.

En el **CEIP Baladre** s'abordarà la calefacció de l'edifici d'Educació Infantil i el sistema elèctric, així com el pati de Primària, l'accessibilitat i s'adequarà l'aula de 2-3 anys.

Les actuacions en l'edifici d'Infantil consistiran en un itinerari accessible en l'aulari, amb actuacions en vorades i escalons, i la construcció de rampes, si és el cas; una nova aula a la sala d'usos múltiples amb un bany nou; un altre nou bany al costat de l'accés principal al centre; climatització en el vestíbul i en el despatx; ventilació renovada a les aules; la modificació de la instal·lació elèctrica amb cablejat i proteccions per als nous equips de climatització i ventilació; i noves lluminàries. També s'han previst noves eixides d'emergència de les aules i la tanca del pati infantil existent.

En l'edifici de Primària s'instal·larà un sistema antiintrusió amb detectors de presència, sirena i central; un itinerari accessible mitjançant l'eliminació de vorades i escalons, i la construcció de rampes, si és necessari; se substituirà la barana de l'escala; es col·locarà un nou sistema d'alarma i extinció d'incendis i se situarà un ascensor accessible al pati interior al costat de l'accés principal.

A més, es posaran noves lluminàries en tot el centre de Primària; nova il·luminació exterior tant en el centre com en les pistes esportives; hi haurà instal·lació central de megafonia i altaveus; es reformarà el lavabo accessible de la planta baixa; es renovarà la instal·lació elèctrica de l'edifici de Primària i el d'administració, incloent-hi quadres, cablejats, preses de corrent, escomeses, etcètera; s'afegirà un videoporter; i s'adequarà la sala de calderes.

El [**document de plecs**](https://contrataciondelestado.es/FileSystem/servlet/GetDocumentByIdServlet?DocumentIdParam=DVeVlyq3iyqMdKYSGOhAAHBVpMWBfkZO2TfDGCSDl6rMgg91B%2BM7kMNqML98ipCW3UUuMlKiH3%2BO%2BeHXVbSIHt5Tk71YX7VIeuke4L/I0qf3GVhXrFFqN7yFncy7YfRK&cifrado=QUC1GjXXSiLkydRHJBmbpw%3D%3D) amb enllaços per a la descàrrega de les prescripcions tècniques, les clàusules administratives i altra documentació necessària per al projecte de millora estan disponibles en la [**Plataforma de Contractació del Sector Públic**](https://contrataciondelestado.es/wps/portal/!ut/p/b0/Dco7CoAwDADQI2UTFRwcOumi4C-LhCaWYKwORcTT6_jgAcIMGOnWQEnPSPZ7YZHLNO4lSyIzWU29JvJ_gAkQUNndBsvbZe5B9nHopQmct9s4FqGq4DqO-gMiTgql/). El termini de presentació d'ofertes estarà obert fins al 4 d'agost a les 23.59 hores, i el tràmit haurà de formalitzar-se per via telemàtica a través del [**perfil del contractant**](https://contrataciondelestado.es/wps/portal/!ut/p/b0/04_Sj9CPykssy0xPLMnMz0vMAfIjU1JTC3Iy87KtClKL0jJznPPzSooSSxLzSlL1w_Wj9KMyU5wK9COTc6pSSpMjokJN0wO9jUJc0yLcK7UdbW31C3JzHQHy_PzW/) de la mateixa plataforma.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-torna-a-licitar-les-obres-de-millora-del-col-legi-baladre-per-879-757-euros/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-torna-a-licitar-les-obres-de-millora-del-col-legi-baladre-per-879-757-euros/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-torna-a-licitar-les-obres-de-millora-del-col-legi-baladre-per-879-757-euros/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-torna-a-licitar-les-obres-de-millora-del-col-legi-baladre-per-879-757-euros/)